
Par zemes vienības ar kadastra apzīmējumu 70270020183 iegādi

Cesvaines apvienības pārvaldē saņemts fiziskas personas iesniegums (reģistrēts Cesvaines apvienības pārvaldē 2026. gada 23. jūlijā ar Reģ. Nr. CES/1.5/2026/104), kurā izrādīta vēlme Madonas novada pašvaldībai pārdot zemes vienību ar kadastra apzīmējumu 
70270020183, uz kuras atrodas pašvaldībai piederoša inženierbūve – autoceļš.
2026. gada 26. februārī tika pieņemts Madonas novada pašvaldības domes lēmums Nr. 121 (protokols Nr. 3, 12. p.) “Par zemes ierīcības projekta izstrādes nosacījumu apstiprināšanu zemes vienības ar kadastra apzīmējumu 70270020042 sadalīšanai, kas atrodas Cesvaines pagastā, Madonas novadā un zemes vienību iegādi”.
Izstrādātais zemes ierīcības projekts tika apstiprināts ar  2026. gada 8. maija Madonas novada būvvaldes lēmumu Nr. 82 (protokols Nr. 8, 6. p.) “Par zemes ierīcības projekta apstiprināšanu un nekustamā īpašuma lietošanas mērķu noteikšanu jaunveidojamām zemes vienībām nekustamajā īpašumā “Lejas Kaulaci”, Cesvaines pagastā, Madonas novadā”. 
Pēc zemes ierīcības projekta īstenošanas Valsts kadastra informācijas sistēmā pieejama informācija par jaunveidoto zemes vienību ar kadastra apzīmējumu 70270020183, tai skaitā par universālo kadastrālo vērtību.
Saskaņā ar Zemes pārvaldības likuma 8. panta septīto daļu, valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu. Atbilstoši Pašvaldību likuma 10. panta pirmajai daļai un 10. panta pirmās daļas 16. punktam, dome ir tiesīga lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Pamatojoties uz Zemes pārvaldības likuma 8. panta septīto daļu un Pašvaldību likuma 10. panta pirmo daļu, pirmās daļas 16. punktu, 17. punktu un 19. punktu, ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Iegādāties par universālo kadastrālo vērtību EUR 885 (astoņi simti astoņdesmit pieciem euro) fiziskai personai piederošu zemes vienību ar kadastra apzīmējumu 70270020183 -  0,4423 ha platībā. Tai noteikts nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101). Līdzekļus nekustamā īpašuma iegādei paredzēt no 2026. gada tekošā Cesvaines apvienības pārvaldes Autoceļu fonda mērķdotācijas budžeta.

1. Uzdot Nekustamā īpašuma pārvaldības un teritoriālās plānošanas nodaļai sagatavot nekustamā īpašuma pirkuma līgumu.



Domes priekšsēdētājs							A. Lungevičs



Bodniece 25746554

